A4-0292/96

Πρόταση κανονισμού του Συμβουλίου που τροποποιεί τον κανονισμό (ΕΟΚ) 684/92 του Συμβουλίου σχετικά με τη θέσπιση κοινών κανόνων στις διεθνείς μεταφορές επιβατών με πούλμαν και λεωφορεία (COM(96)0190 - C4-0338/96 - 96/0125 (SYN))

Η πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 1α (νέα)

>Κείμενο μετά την ψηφοφορία στο ΕΚ>

ότι στο πλαίσιο της Ευρωπαϊκής Ένωσης η εσωτερική αγορά χαρακτηρίζεται ως χώρος εντός του οποίου αγαθά, πρόσωπα, υπηρεσίες και κεφάλαια μπορούν να κινούνται ελεύθερα και από την άλλη πλευρά χρειάζεται οι υπηρεσίες διεθνών μεταφορών προσώπων που πραγματοποιούνται με λεωφορεία και πούλμαν να ελευθερωθούν ταυτόχρονα με μια προοδευτική εναρμόνιση των κοινωνικοοικονομικών, φορολογικών και τεχνικών συνθηκών των οδικών μεταφορών επιβατών στο εσωτερικό των κρατών μελών εξασφαλίζοντας εξάλλου στους φορείς συνθήκες χωρίς διακρίσεις[semigr ]

(Τροπολογία 2)

Αιτιολογική σκέψη 1β (νέα)

>Κείμενο μετά την ψηφοφορία στο ΕΚ>

ότι μεταξύ των αρχών της κοινής πολιτικής μεταφορών θα αναφέρουμε εκείνη της μείωσης της κοινοτικής οδικής κυκλοφορίας σε πλαίσιο σεβασμού του δικαιώματος επιλογής του τρόπου μεταφοράς εκ μέρους του χρήστη[semigr ]

(Τροπολογία 3)

Τρίτη αιτιολογική σκέψη

>Αρχικό κείμενο>

ότι οι διεθνείς γραμμές μεταφορών με πούλμαν και λεωφορεία μπορούν να καταταχθούν σε τακτικές γραμμές, ειδικές τακτικές γραμμές και έκτακτες γραμμές και ότι συνεπώς η έννοια της γραμμής κλειστής διαδρομής μπορεί να καταργηθεί[semigr ]

>Κείμενο μετά την ψηφοφορία στο ΕΚ>

ότι οι διεθνείς γραμμές μεταφορών με πούλμαν και λεωφορεία μπορούν να καταταχθούν σε τακτικές γραμμές, και μη τακτικές γραμμές και επομένως οι κατηγορίες των ειδικών τακτικών γραμμών, εκτάκτων γραμμών και γραμμών κλειστής διαδρομής μπορούν να καταργηθούν[semigr ]

(Τροπολογία 4)

Τέταρτη αιτιολογική σκέψη

>Αρχικό κείμενο>

ότι πρέπει να προβλεφθεί καθεστώς πρόσβασης στην αγορά απαλλασσόμενο αδείας για όλες τις έκτακτες γραμμές, τις ειδικές τακτικές γραμμές καθώς και για όλες τις γραμμές για ίδιο λογαριασμό[semigr ]

>Κείμενο μετά την ψηφοφορία στο ΕΚ>

ότι πρέπει να προβλεφθεί καθεστώς πρόσβασης στην αγορά απαλλασσόμενο αδείας για όλες τις μη τακτικές γραμμές καθώς και για όλες τις γραμμές για ίδιο λογαριασμό[semigr ]

(Τροπολογία 5)

Έβδομη αιτιολογική σκέψη

>Αρχικό κείμενο>

ότι, για να διευκολυνθεί ο έλεγχος της εκτέλεσης των μεταφορών, πρέπει όλοι οι τρόποι διεθνούς οδικής μεταφοράς επιβατών για λογαριασμό άλλου να υπόκεινται σε κοινοτική άδεια σύμφωνα με εναρμονισμένο μοντέλο[semigr ]

>Κείμενο μετά την ψηφοφορία στο ΕΚ>

ότι, για να διευκολυνθεί ο έλεγχος της εκτέλεσης των μεταφορών, πρέπει όλοι οι τρόποι διεθνούς οδικής μεταφοράς επιβατών για λογαριασμό άλλου και για ίδιο λογαριασμό να υπόκεινται σε κοινοτική άδεια σύμφωνα με εναρμονισμένο μοντέλο εκδιδόμενη με ταχείες και μη επιβαρύνουσες τις εταιρίες μεταφορών διοικητικές διαδικασίες[semigr ]

(Τροπολογία 6)

Αιτιολογική σκέψη 9α (νέα)

>Κείμενο μετά την ψηφοφορία στο ΕΚ>

ότι οι διασυνοριακές αστικές και περιφερειακές μεταφορές θα πρέπει προς το παρόν να αποκλεισθούν από το πεδίο εφαρμογής του παρόντος κανονισμού, έως ότου το Συμβούλιο εγκρίνει κανονισμό σχετικά με την παραχώρηση των δημοσίων υπηρεσιών[semigr ]

(Τροπολογία 7)

Αιτιολογική σκέψη 9β (νέα)

>Κείμενο μετά την ψηφοφορία στο ΕΚ>

ότι σύμφωνα με το πρόγραμμα δράσης 1995-2000 σχετικά με την κοινή πολιτική μεταφορών (COM(95)0302) η πρόσβαση στα συστήματα μεταφορών αποτελεί έναν από τους στόχους της εν λόγω πολιτικής και ότι εξάλλου ήδη στο ψήφισμά του της 16ης Σεπτεμβρίου 1987 σχετικά με τις μεταφορές αναπήρων και ηλικιωμένων (1) το Ευρωπαϊκό Κοινοβούλιο ζήτησε να έχουν τα άτομα αυτά πλήρη πρόσβαση στα μεταφορικά μέσα γραμμής εξασφαλίζοντας συνδέσεις μεταξύ πόλεων ιδίως στις αποστάσεις εντός της Ευρώπης

(1) ΕΕ C 281 19.10.87, σελ. 85

(Τροπολογία 8)

Αιτιολογική σκέψη 9γ (νέα)

>Κείμενο μετά την ψηφοφορία στο ΕΚ>

ότι σύμφωνα με όσα προβλέπονται μεταξύ των προτεραιοτήτων για την κοινή πολιτική μεταφορών στη Λευκή Βίβλο (COM(92)0494), η Επιτροπή θα υποβάλει μέχρι την 30η Ιουνίου 1997 πρόταση για επέκταση της εφαρμογής του εν λόγω κανονισμού στις διεθνείς μεταφορές επιβατών με οχήματα μεταφέροντα λιγότερα των εννέα ατόμων[semigr ]

(Τροπολογία 9)

Αιτιολογική σκέψη 9δ (νέα)

>Κείμενο μετά την ψηφοφορία στο ΕΚ>

το ψήφισμα του Ευρωπαϊκού Κοινοβουλίου της 18ης Ιανουαρίου 1995 (1) όσον αφορά την επίσημη κωδικοποίηση της κοινοτικής νομοθεσίας και τη συνημμένη διοργανική συμφωνία της 20ής Δεκεμβρίου 1994 σχετικά με τη μέθοδο επίσπευσης των εργασιών με στόχο μια επίσημη κωδικοποίηση των νομοθετικών κειμένων[semigr ] ότι επομένως η Επιτροπή θα παρουσιάσει μέχρι την 30ή Ιουνίου 1997 κωδικοποιημένο κείμενο του εν λόγω κανονισμού που θα περιλαμβάνει και τους κανονισμούς σχετικά με τα έγγραφα ελέγχου και τα έγγραφα για διεθνείς μεταφορές επιβατών[semigr ]

(1) ΕΕ C 43 της 20.2.1995, σελ. 41

(Τροπολογία 10)

Αιτιολογική σκέψη 9ε (νέα)

>Κείμενο μετά την ψηφοφορία στο ΕΚ>

την ανάγκη να αρχίσουν διαπραγματεύσεις με τρίτες χώρες σχετικά με τις μη έκτακτες διεθνείς μεταφορές επιβατών με λεωφορεία και πούλμαν σύμφωνα με την επιθυμία που διετύπωσε και το Ευρωπαϊκό Κοινοβούλιο στα ψηφίσματά του της 11ης Μαρτίου 1994 για τις διαπραγματεύσεις με ορισμένες τρίτες χώρες όσον αφορά τις οδικές μεταφορές εμπορευμάτων και επιβατών(1) και της 6ης Ιουνίου 1996 για την κοινή πολιτική μεταφορών - πρόγραμμα δράσης 1995-2000(2)

(1) ΕΕ C 91 της 28.3.1994, σελ. 298

(2) EE C 181 της 24.6.1996, σελ. 21

(Τροπολογία 11)

ΑΡΘΡΟ 1, ΠΑΡΑΓΡΑΦΟΣ 1

Άρθρο 2, παράγραφος 1, σημείο 1 (κανονισμός (ΕΟΚ) αριθ. 684/92)

>Αρχικό κείμενο>

Οι τακτικές γραμμές που εκτελούνται στο εσωτερικό μιας αστικής περιοχής που ανήκει σε δύο ή περισσότερα κράτη μέλη ονομάζονται «μεθοριακές αστικές μεταφορές.

>Κείμενο μετά την ψηφοφορία στο ΕΚ>

Οι τακτικές γραμμές που εκτελούνται στο πλαίσιο μεταφορών του δικτύου των πόλεων, των προαστείων και των περιφερειών μεταξύ δύο ή περισσοτέρων κρατών μελών ονομάζονται «μεθοριακές αστικές μεταφορές». Οι μεταφορές αυτές δεν περιλαμβάνονται στο πεδίο εφαρμογής του παρόντος κανονισμού έως την έγκριση κανονισμού από το Συμβούλιο σχετικά με την εκχώρηση δικαιωμάτων εκμετάλλευσης μεταφορικών υπηρεσιών βάσει υποχρεώσεων που απορρέουν από τις αρχές της κοινωνικής οικονομίας.

(Τροπολογία 12)

ΑΡΘΡΟ 1, ΠΑΡΑΓΡΑΦΟΣ 5

Άρθρο 2, παράγραφος 3, σημείο 1 (κανονισμός (ΕΟΚ) 684/92)

>Αρχικό κείμενο>

5) Το σημείο 3.1 αντικαθίσταται από το ακόλουθο κείμενο:

«Έκτακτες γραμμές είναι εκείνες οι οποίες δεν ανταποκρίνονται ούτε στον ορισμό της τακτικής γραμμής ούτε στον ορισμό της ειδικής τακτικής γραμμής και οι οποίες χαρακτηρίζονται κυρίως από το γεγονός ότι μεταφέρουν προσχηματισμένες ομάδες ή ότι οργανώνονται με αίτημα ενός εντολέα ή ότι περιλαμβάνουν την παροχή καταλύματος ή άλλες τουριστικές υπηρεσίες οι οποίες δεν σχετίζονται με τη διαδρομή ή με το σημείο άφιξης ή οργανώνονται επ' ευκαιρία ενός ειδικού γεγονότος ή ακόμη περιλαμβάνουν μετακίνηση χωρίς επιβάτες κατά τη διάρκεια του ταξιδίου μετάβασης ή του ταξιδίου επιστροφής ή ακόμη οργανώνονται για την πραγματοποίηση περιηγήσεων.

Η οργάνωση παράλληλων ή προσωρινών γραμμών συγκρίσιμων με τις υφιστάμενες τακτικές γραμμές και απευθυνόμενων στους ίδιους πελάτες με τις τελευταίες, υπόκειται σε χορήγηση άδειας σύμφωνα με τη διαδικασία που καθορίζεται στο τμήμα ΙΙ του παρόντος κανονισμού».

>Κείμενο μετά την ψηφοφορία στο ΕΚ>

5) Το σημείο 3 αντικαθίσταται από το ακόλουθο κείμενο:

«Μη τακτικές γραμμές είναι εκείνες που δεν ανταποκρίνονται στον ορισμό των τακτικών γραμμών.

Οι γραμμές αυτές περιλαμβάνουν:

3. -1 Τις ειδικές γραμμές

Οποιοσδήποτε και αν είναι ο διοργανωτής των μεταφορών, θεωρούνται ειδικές γραμμές εκείνες που εξασφαλίζουν τη μεταφορά ορισμένων κατηγοριών επιβατών, αποκλειομένων των λοιπών επιβατών, υπό την προϋπόθεση ότι οι γραμμές αυτές θα πραγματοποιούνται υπό τους όρους που αναφέρονται στο σημείο 1.1. Οι εν λόγω γραμμές ονομάζονται από τούδε «ειδικές γραμμές».

Οι ειδικές γραμμές περιλαμβάνουν ιδιαίτερα:

α) τη μεταφορά των εργαζομένων από τον τόπο διαμονής στον τόπο εργασίας,

β) τη μεταφορά των φοιτητών και μαθητών από τον τόπο διαμονής στο εκπαιδευτικό ίδρυμα,

γ) τις μεταφορές των στρατιωτικών, λοιπών δυνάμεων δημόσιας τάξης και πυροσβεστών και των μελών της οικογενείας τους από το κράτος προέλευσης στην έδρα τους.

Το γεγονός και μόνον ότι η διοργάνωση της μεταφοράς μπορεί να προσαρμοστεί στις μεταβλητές ανάγκες των χρηστών δεν τροποποιεί τον χαρακτήρα των εν λόγω ειδικών γραμμών.

3.2. Έκτακτες γραμμές

«Έκτακτες γραμμές είναι εκείνες οι οποίες δεν ανταποκρίνονται στον ορισμό της τακτικής γραμμής συμπεριλαμβανομένης της ειδικής τακτικής γραμμής και οι οποίες χαρακτηρίζονται κυρίως από το γεγονός ότι μεταφέρουν ομάδες που σχηματίζονται με πρωτοβουλία ενός εντολέα ή του [semigr ]ιδιου του μεταφορέα.

Όταν ένα κράτος μέλος κρίνει ότι μια έκτακτη υπηρεσία θα απειλούσε άμεσα την ύπαρξη των εγκεκριμένων ήδη τακτικών συγκοινωνιών, δύναται να απαιτήσει την εφαρμογή της ως άνω παραγράφου 1, 3 (καθεστώς αδείας)".

(Τροπολογία 13)

ΑΡΘΡΟ 1, ΠΑΡΑΓΡΑΦΟΣ 7

Άρθρο 2, παράγραφος 4 (κανονισμός (ΕΟΚ) αριθ. 684/92)

>Αρχικό κείμενο>

«Μεταφορές για ίδιο λογαριασμό είναι οι μεταφορές που εκτελούνται για μη εμπορικούς σκοπούς, ιδίως από επιχειρήσεις για τους δικούς τους εργαζομένους ή από σωματεία χωρίς κερδοσκοπικό σκοπό για τα μέλη τους στα πλαίσια των καταστατικών τους σκοπών υπό τον όρο ότι:

>Κείμενο μετά την ψηφοφορία στο ΕΚ>

«Μεταφορές για ίδιο λογαριασμό είναι οι υπηρεσίες που παρέχονται για μη κερδοσκοπικούς και μη εμπορικούς σκοπούς, από φυσικά ή νομικά πρόσωπα υπό τον όρο ότι:

>Αρχικό κείμενο>

- οι μεταφορές αποτελούν απλώς παρεπόμενη δραστηριότητα για την επιχείρηση ή το σωματείο

>Κείμενο μετά την ψηφοφορία στο ΕΚ>

- οι μεταφορές αποτελούν απλώς παρεπόμενη δραστηριότητα για το συγκεκριμένο φυσικό ή νομικό πρόσωπο

>Αρχικό κείμενο>

- τα χρησιμοποιούμενα οχήματα ανήκουν κατά κυριότητα στην επιχείρηση ή το σωματείο, ή έχουν αγορασθεί με δόσεις ή μισθωθεί με χρηματοπιστωτική σύμβαση μακράς διαρκείας και οδηγούνται από μέλος του προσωπικού της επιχείρησης ή από μέλος του σωματείου.

>Κείμενο μετά την ψηφοφορία στο ΕΚ>

- τα χρησιμοποιούμενα οχήματα ανήκουν κατά κυριότητα στα φυσικά ή νομικά πρόσωπα, ή έχουν αγορασθεί με δόσεις ή μισθωθεί με χρηματοπιστωτική σύμβαση μακράς διαρκείας και οδηγούνται από μέλος του προσωπικού του φυσικού ή νομικού προσώπου ή από το ίδιο το φυσικό πρόσωπο.»

(Τροπολογία 15)

ΑΡΘΡΟ 2, ΕΔΑΦΙΟ 1α (νέο)

Άρθρο 3, πρώτη παράγραφος, τρίτη παύλα (κανονισμός (ΕΟΚ) αριθ. 684/92)

>Κείμενο μετά την ψηφοφορία στο ΕΚ>

Η τρίτη παύλα της πρώτης παραγράφου του άρθρου 3 τροποποιείται ως εξής:

«- ανταποκρίνεται στις νομικές κοινωνικές απαιτήσεις και απαιτήσεις οδικής ασφαλείας όσον αφορά τους κανόνες που εφαρμόζονται εν προκειμένω στους οδηγούς και τα οχήματα».

(Τροπολογία 16)

ΑΡΘΡΟ 2, ΕΔΑΦΙΟ 1β (νέο)

Άρθρο 3, δεύτερη παράγραφος, δεύτερη παύλα (κανονισμός (ΕΟΚ) αριθ. 684/92)

>Κείμενο μετά την ψηφοφορία στο ΕΚ>

Η δεύτερη παύλα, δεύτερη παράγραφος του άρθρου 3 τροποποιείται ως εξής:

«- ανταποκρίνεται στις νομικές κοινωνικές απαιτήσεις και απαιτήσεις οδικής ασφαλείας όσον αφορά τους κανόνες που εφαρμόζονται στους οδηγούς και τα οχήματα».

(Τροπολογία 17)

ΑΡΘΡΟ 3

Άρθρο 3α, παράγραφος 1 (κανονισμός (ΕΟΚ) αριθ. 687/92)

>Αρχικό κείμενο>

1. Κάθε μεταφορέας που ανταποκρίνεται στα κριτήρια που ορίζονται στο άρθρο 3 παράγραφος 1 πρέπει να διαθέτει κοινοτική άδεια εκδοθείσα από τις αρμόδιες αρχές του κράτους μέλους εγκατάστασης σύμφωνα με το υπόδειγμα του παραρτήματος του παρόντος κανονισμού.

>Κείμενο μετά την ψηφοφορία στο ΕΚ>

1. Για την εκτέλεση διεθνών μεταφορών επιβατών με πούλμαν ή λεωφορείο, κάθε μεταφορέας που ανταποκρίνεται στα κριτήρια που ορίζονται στο άρθρο 3 παράγραφος 1 πρέπει να διαθέτει κοινοτική άδεια εκδοθείσα από τις αρμόδιες αρχές του κράτους μέλους εγκατάστασης σύμφωνα με το υπόδειγμα του παραρτήματος του παρόντος κανονισμού.

(Τροπολογία 18)

ΑΡΘΡΟ 6, ΠΑΡΑΓΡΑΦΟΣ 5

Άρθρο 5, παράγραφος 6 (κανονισμός (ΕΟΚ) αριθ. 684/92)

>Αρχικό κείμενο>

6. Σε περίπτωση δρομολόγησης συμπληρωματικών οχημάτων για υφιστάμενες τακτικές γραμμές, πρέπει να υπάρχει επί του οχήματος αντίγραφο της σύμβασης, ή αντίστοιχο έγγραφο, μεταξύ του εκμεταλλευόμενου την τακτική γραμμή και του μεταφορέα ο οποίος θέτει στη διάθεση του πρώτου τα συμπληρωματικά οχήματα καθώς και αντίγραφο της άδειας για την τακτική γραμμή.

Ο μεταφορέας που διαθέτει τα συμπληρωματικά οχήματα πρέπει να είναι κάτοχος της κοινοτικής άδειας που προβλέπεται στο άρθρο 3α. Θεωρημένο αντίγραφο της κοινοτικής άδειας πρέπει να βρίσκεται επί του συμπληρωματικού οχήματος.

>Κείμενο μετά την ψηφοφορία στο ΕΚ>

6. Ο εκμεταλλευόμενος τακτικές γραμμές μπορεί να χρησιμοποιεί επικουρικά οχήματα προς αντιμετώπιση προσωρινών ή εκτάκτων καταστάσεων. Στην περίπτωση αυτή, ο μεταφορέας οφείλει να εξασφαλίσει τον εφοδιασμό του οχήματος με τα ακόλουθα έγγραφα:

- αντίγραφο της άδειας για την τακτική γραμμή,

- αντίγραφο της συναφθείσας σύμβασης μεταξύ του εκμεταλλευομένου την τακτική γραμμή και της επιχείρησης που διαθέτει τα επικουρικά οχήματα ή ισότιμο έγγραφο.

- επικυρωμένο αντίγραφο ης κοινοτικής άδειας που έχει χορηγηθεί στον εκμεταλλευόμενο την τακτική γραμμή.

(Τροπολογία 19)

ΑΡΘΡΟ 7, ΠΑΡΑΓΡΑΦΟΣ 1

Άρθρο 6, παράγραφος 1 (κανονισμός (ΕΟΚ) αριθ. 684/92)

>Αρχικό κείμενο>

1. Οι αιτήσεις για τη χορήγηση αδειών για τακτικές γραμμές υποβάλλονται στην αρμόδια αρχή του κράτους μέλους στο έδαφος του οποίου βρίσκεται το σημείο αναχώρησης, η οποία καλείται στο εξής «εκδίδουσα αρχή». Στην περίπτωση τακτικής γραμμής, ως «σημείο αναχώρησης» θεωρείται ένα από τα τέρματα της γραμμής.

>Κείμενο μετά την ψηφοφορία στο ΕΚ>

1. Οι αιτήσεις για τη χορήγηση αδειών για τακτικές γραμμές, σε διαδρομές για τις οποίες υφίσταται ήδη δημόσιο μεταφορικό μέσον, υποβάλλονται στην αρμόδια αρχή του κράτους μέλους στο έδαφος του οποίου βρίσκεται το σημείο αναχώρησης, η οποία καλείται στο εξής «εκδίδουσα αρχή». Στην περίπτωση τακτικής γραμμής, ως «σημείο αναχώρησης» θεωρείται ένα από τα τέρματα της γραμμής.

(Τροπολογία 20)

ΑΡΘΡΟ 8

Άρθρο 7, παράγραφος 4, σημείο β) (κανονισμός (ΕΟΚ) αριθ. 684/92)

>Αρχικό κείμενο>

β) στο παρελθόν, ο αιτών δεν τήρησε την εθνική ή διεθνή νομοθεσία για τις οδικές μεταφορές, και ιδιαίτερα τους όρους και τις προδιαγραφές για τις άδειες γραμμών διεθνών μεταφορών επιβατών ή διέπραξε σοβαρές παραβάσεις των κανόνων για την οδική ασφάλεια, ιδίως όσον αφορά τα πρότυπα που ισχύουν για τα οχήματα και το χρόνο οδήγησης και ανάπαυσης των οδηγών,

>Κείμενο μετά την ψηφοφορία στο ΕΚ>

β) στο παρελθόν, ο αιτών δεν τήρησε την εθνική ή διεθνή νομοθεσία για τις οδικές μεταφορές, και ιδιαίτερα τους όρους και τις προδιαγραφές για τις άδειες γραμμών διεθνών μεταφορών επιβατών ή διέπραξε σοβαρές παραβάσεις των κανόνων για την οδική ασφάλεια, ιδίως όσον αφορά τα πρότυπα που ισχύουν για τον τεχνικό έλεγχο των οχημάτων και το χρόνο οδήγησης και ανάπαυσης των οδηγών,

(Τροπολογία 21)

ΑΡΘΡΟ 8

Άρθρο 7, παράγραφος 4, 4η παύλα (κανονισμός (ΕΟΚ) αριθ. 684/92)

>Αρχικό κείμενο>

- αποδεικνύεται ότι η εν λόγω γραμμή θα έθετε σε άμεσο κίνδυνο την ύπαρξη τακτικών γραμμών για τις οποίες έχει ήδη δοθεί άδεια, εκτός αν τις εν λόγω τακτικές γραμμές εκμεταλλεύεται ένας μόνο μεταφορέας ή μια μόνο ομάδα μεταφορέων.

>Κείμενο μετά την ψηφοφορία στο ΕΚ>

- αποδεικνύεται από τις αρμόδιες αρχές του ενεχομένου κράτους μέλους ότι η εν λόγω γραμμή θα έθετε σε κίνδυνο την οικονομική και δημοσιονομική ισορροπία των αστικών και περιφερειακών τακτικών γραμμών για τις οποίες έχει ήδη δοθεί άδεια.

(Τροπολογία 22)

ΑΡΘΡΟ 10

Τίτλος, τμήμα ΙΙΙ, (κανονισμός (ΕΟΚ) αριθ. 684/92)

>Αρχικό κείμενο>

"ΕΚΤΑΚΤΕΣ ΓΡΑΜΜΕΣ ΚΑΙ ΑΛΛΕΣ ΓΡΑΜΜΕΣ ΑΠΑΛΛΑΣΣΟΜΕΝΕΣ ΑΔΕΙΑΣ».

>Κείμενο μετά την ψηφοφορία στο ΕΚ>

ΜΗ ΤΑΚΤΙΚΕΣ ΓΡΑΜΜΕΣ.

(Τροπολογία 23)

ΑΡΘΡΟ 14, ΠΑΡΑΓΡΑΦΟΣ 1

Άρθρο 14, παράγραφος 1, 1ο εδάφιο (κανονισμός (ΕΟΚ) αριθ. 684/92)

>Αρχικό κείμενο>

1. Στην παράγραφο 1, πρώτο εδάφιο καταργούνται τα ακόλουθα:

«γραμμές κλειστής διαδρομής ή»

>Κείμενο μετά την ψηφοφορία στο ΕΚ>

1. Στην παράγραφο 1, πρώτο εδάφιο καταργούνται τα ακόλουθα:

"εκτός ειδικών τακτικών γραμμών ή γραμμών κλειστής διαδρομής»

(Τροπολογία 24)

ΑΡΘΡΟ 15α (νέο)

Άρθρο 20 (κανονισμός (ΕΟΚ) αριθ. 684/92)

>Κείμενο μετά την ψηφοφορία στο ΕΚ>

Άρθρο 15α

Το άρθρο 20 του κανονισμού (ΕΟΚ) 684/92 τροποποιείται ως εξής:

"1. Η Επιτροπή υποβάλλει αναφορά στο Συμβούλιο και το Ευρωπαϊκό Κοινοβούλιο προ της 1ης Ιουλίου 1998, όσον αφορά την εφαρμογή του παρόντος κανονισμού. Η Επιτροπή υποβάλλει στο Συμβούλιο προ της 1ης Ιανουαρίου 1999 πρόταση κανονισμού σχετικά με την ελάφρυνση των διαδικασιών, περιλαμβανομένης - σε συνάρτηση με τα πορίσματα της έκθεσης - της κατάργησης των αδειών.

2. Προ της 1ης Ιανουαρίου 2000 το Συμβούλιο αποφασίζει με ειδική πλειοψηφία βάσει της πρότασης της Επιτροπής που προβλέπεται στην παράγραφο 1".

(Τροπολογία 25)

ΑΡΘΡΟ 17

>Αρχικό κείμενο>

Τα κράτη μέλη θεσπίζουν, πριν την 31η Δεκεμβρίου 1996, και μετά από διαβουλεύσεις με την Επιτροπή, τα απαραίτητα μέτρα για την εκτέλεση του παρόντος κανονισμού και τα κοινοποιούν στην Επιτροπή.

>Κείμενο μετά την ψηφοφορία στο ΕΚ>

Τα κράτη μέλη θεσπίζουν, πριν την 30ή Ιουνίου 1997, και μετά από διαβουλεύσεις με την Επιτροπή, τα απαραίτητα μέτρα για την εκτέλεση του παρόντος κανονισμού και τα κοινοποιούν στην Επιτροπή.

(Τροπολογία 26)

ΑΡΘΡΟ 18

>Αρχικό κείμενο>

Η Επιτροπή υποβάλλει έκθεση στο Συμβούλιο, πριν την 31η Δεκεμβρίου 1999, σχετικά με την εφαρμογή του παρόντος κανονισμού.

>Κείμενο μετά την ψηφοφορία στο ΕΚ>

Η Επιτροπή υποβάλλει έως την 30η Ιουνίου 1997 κωδικοποιημένο κείμενο του κανονισμού (ΕΟΚ) 684/92 που περιλαμβάνει τον κανονισμό εκτέλεσης (ΕΟΚ) 1839/92 (1) σχετικά με τα έγγραφα διεθνούς μεταφοράς επιβατών που τροποποιήθηκε από τον κανονισμό ΕΟΚ 2944/93 (2) σχετικά με τα έγγραφα ελέγχου για τις γραμμές κλειστής διαδρομής με παροχή καταλύματος και τις έκτακτες γραμμές.

(1) ΕΕ L 187 της 7.7.1992, σελ. 5

(2) ΕΕ L 266 της 27.10.1993, σελ. 2

Ψήφισμα νομοθετικού περιεχομένου με τη γνωμοδότηση του Ευρωπαϊκού Κοινοβουλίου επί της πρότασης κανονισμού ΕΚ του Συμβουλίου που τροποποιεί τον κανονισμό ΕΟΚ 684/92 του Συμβουλίου σχετικά με τη θέσπιση κοινών κανόνων στις διεθνείς μεταφορές επιβατών με πούλμαν και λεωφορεία (COM(96)0190 - C4-0338/96 - 96/0125 (SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(96)0190 - 96/0125 (SYN)) ((EE C 203 της 13.07.1996, σελ. 11)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 189 Γ και 75 της Συνθήκης ΕΚ (C4-0338/96),

- έχοντας υπόψη το άρθρο 58 του Κανονισμού,

- έχοντας υπόψη την έκθεση της Επιτροπής Μεταφορών και Τουρισμού και τη γνωμοδότηση της Επιτροπής Νομικών Θεμάτων και Δικαιωμάτων των Πολιτών (Α4- 0292/96),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε[semigr ]

2. καλεί την Επιτροπή να τροποποιήσει ακολούθως την πρότασή της σύμφωνα με το άρθρο 189 Α, παράγραφος 2 της Συνθήκης ΕΚ[semigr ]

3. καλεί το Συμβούλιο να συμπεριλάβει στην κοινή θέση που θα υιοθετήσει βάσει του άρθρου 189 Γ, σημείο α) της Συνθήκης ΕΚ, τις τροποποιήσεις του Κοινοβουλίου[semigr ]

4. ζητεί την κίνηση διαδικασίας συνεννόησης στην περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

5. ζητεί να κληθεί να γνωμοδοτήσει εκ νέου στην περίπτωση που το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής.

6. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.